قانون اتمام حجت پر کچھ اشکالات
ہم جواب کے منتظر ہیں۔ جزاکاللہ
مشرکین کے قتل پر قرآن اور تاریخ دونوں متفق ہیں۔ تاریخ سے مہیا کی جانے والی روایات چند روایات نہیں ہیں جن کا انکار کیا جا سکے۔ یہ خبر متواتر کے درجے کی ہے کہ مشرکین کے لیے جزیہ کا آپشن نہیں تھا۔ قرآن سے بھی یہی ثابت ہے جہاں مشرکین کے لیے تلوار اور اہل کتاب کے لیے جزیہ کا الگ الگ حکم دیا گیا ہے۔ اس میں کبھی کوئی اشکال نہیں رہا۔ تاویل اس روایت کی جائے تو جو بظاہراس سے مختلف بات کہہ رہی ہے۔ روایات میں چونکہ پورا سیاق و سباق نہیں ہوتا اس لیے معلوم نہیں ہوتا کہ یہ کس موقع اور وقت کی ہے۔ مشرکین سے اہل عرب کے مشرکین مراد ہیں یا عرب کے باہر کے۔ اس سے نصاری مراد ہیں یا اہل عرب۔ یہ حکم قرآن کی آیت سے پہلے کا ہے یا بعد کا۔ اس لیے تواتر کے مقابلے میں انفرادی روایت کی تاویل کی جائے یا اسے رد کرنا ہوگا۔ کیونکہ روایت میں راویوں کے تصرفات ہو جاتے ہیں۔ اس کے لیے قرآن اور خبر متواتر کی تاویل کا رد نہیں کیا جا سکتا۔